Mesto Dunajská Streda – Dunaszerdahely Város
Mestský úrad  – Városi hivatal
Hlavná 50/16, 929 01 Dunajská Streda
S Ú Ť A Ž N É    P O D K L A D Y	
Zákazka nebežného charakteru podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení  niektorých zákonov na dodanie zákazky s názvom: „Zabezpečenie  pekárenských výrobkov pre MŠ a pre CSS v pôsobnosti mesta Dunajská Streda“.

1. Identifikácia obstarávateľa:
Názov:	Mesto Dunajská Streda
Adresa:	Hlavná 50/16, 929 01 Dunajská Streda
Zastúpený:	JUDr. Zoltán Hájos, primátor mesta Dunajská Streda
IČO:	00305383
DIČ:	2021129968

2. Typ zmluvy: 
Rámcová kúpna zmluva podľa § 269 ods.2 zákona č. 513/1991 Zb. Obchodný zákonník v znení neskorších predpisov.

3. Miesto dodania predmetu zákazky:
Názov organizácie	Adresa organizácie	
Materská škola Eleka Benedeka 	 Alžbetínske námestia 323/3, 929 01 Dunajská Streda	
Materská škola Komenského ulica 	 Komenského 357/2, 929 01 Dunajská Streda	
Materská škola Námestie SNP 	 Námestie SNP 187/11, 929 01 Dunajská Streda	
Materská škola Námestie priateľstva 	 Námestie Priateľstva 2173/27, 929 01 Dunajská Streda	
Materská škola Rybný trh 	 Rybný trh 14, 929 01 Dunajská Streda	
Materská škola Ružový háj 	 Ružový háj 1359/19, 929 01 Dunajská Streda	
Materská škola Jesenského ulica	Jesenského ulica 910/10, 929 01 Dunajská Streda	
Materská škola Széchenyiho ulica	Széchenyiho ulica 1999/9, 929 01 Dunajská Streda	
Materská škola Októbrová ulica	Októbrová ulica 939/47, 929 01 Dunajská Streda	
Centrum sociálnej starostlivosti	Komenského ulica 359/33, 929 01 Dunajská Streda	

4. Podrobný opis predmetu zákazky a jeho obsah:
Predmetom zákazky je dodanie pekárenských výrobkov podľa výkazu uvedeného v prílohe č. 1 súťažných podkladov.

5. Podmienky účasti:
Podmienky účasti týkajúce sa osobného postavenia podľa § 26 ods. 2 písm. a) zákona o verejnom obstarávaní:
Predložiť doklad o oprávnení podnikať v predmete zákazky ako originál, resp. úradne overenú kópiu, nie staršiu ako 3 mesiace ku dňu uplynutia lehoty na predkladanie ponúk.

6. Zmluvná cena:
Pri stanovení zmluvnej ceny  záujemca vychádza z priloženého výkazu tovarových položiek, ktorý tvorí prílohu č. 1 súťažných podkladov. Výsledná cenová ponuka má obsahovať konkrétnu cenu s DPH, ktorú tvorí súčet cien všetkých položiek.

7. Variantné riešenia:
Nie.

8. Lehota na dodanie predmetu zákazky: 
Rámcová kúpna zmluva predložená verejným obstarávateľom sa uzavrie na obdobie 2 rokov počnúc dňom nadobudnutia jej účinnosti.

9. Hlavné podmienky financovania a platobné podmienky:
Predmet zákazky bude financovaný z rozpočtu mesta Dunajská Streda. Verejný obstarávateľ neposkytuje preddavok na plnenie predmetu zmluvy. Faktúry budú vystavené mesačne za predchádzajúci mesiac. Úhrada faktúry za dodaný tovar bude vykonaná v lehote do 30 dní odo dňa riadneho doručenia faktúry objednávateľovi. Pekárenské výrobky budú dodávané na základe objednávok v pracovných dňoch do 7.30 hod, jednotlivé objednávky budú doručené dodávateľovi najneskôr do 16.00 hod. v predchádzajúci pracovný deň. Spôsob doručenia  objednávky:  písomne osobným doručením, faxom alebo e-mailom. Nekvalitný/nečerstvý tovar je dodávateľ povinný vymeniť do 1 hod. od  reklamácie.

10. Pokyn k predloženiu ponuky:
Predložená ponuka musí byť pevne zviazaná, každá strana musí byť očíslovaná a parafovaná štatutárnym zástupcom uchádzača. Ponuka má obsahovať:
1. Identifikáciu uchádzača: obchodné meno, sídlo/adresa, IČO, DIČ, IČ pre DPH, bankové spojenie v tvare BIC, číslo účtu v tvare IBAN.
2. Kontakt uchádzača (telefónne číslo, e-mailová adresa, faxové číslo).
3. Opis predmetu zákazky.
4. Doklad o oprávnení podnikať v zmysle bodu č. 5 súťažných podkladov.
5. Cenu  rozpísanú podľa prílohy č. 1 súťažných podkladov.
6. Podpísané a parafované čestné vyhlásenie – príloha č. 2 súťažných podkladov.

Ponuky sa predkladajú v 1 originálnej verzii.

11. Kritéria na hodnotenie ponúk:
Víťazom verejnej súťaže sa stane uchádzač, ktorý predloží najnižšiu výslednú celkovú cenu za predpokladanú spotrebu jednotlivých tovarových položiek počas 2 rokov vo vymenovaných inštitúciách.

12. Spôsob hodnotenia:
Víťazom verejnej súťaže sa stane uchádzač, ktorý predloží najnižšiu výslednú celkovú cenu za predpokladanú spotrebu jednotlivých tovarových položiek počas 2 rokov vo vymenovaných inštitúciách.

13. Lehota a miesto na predkladanie ponúk:
Ponuky je potrebné doručiť prostredníctvom poštovej služby, kuriérom alebo doručiť osobne na adresu  uvedenú v bode 1, v termíne do 11.08.2014 do 10.00 hod. Obal ponuky musí byť uzatvorený a neprehľadný.  Na obale (obálke) je potrebné uviesť:
1. Identifikačné údaje uchádzača (obchodné meno, sídlo/adresa).
2. „NEOTVÁRAŤ“.
3. Názov predmetu obstarávania „Zabezpečenie pekárenských výrobkov pre MŠ a pre CSS v pôsobnosti mesta Dunajská Streda“.
4. Meno kontaktnej osoby (Mgr. Marián Herceg).

Ponuky sa predkladajú v slovenskom jazyku a v mene EURO.

14. Lehota viazanosti ponúk:
do  30.09.2014

15. Kontaktná osoba
Za vecné otázky:
Mgr. Marián Herceg
E-mail: marian.herceg@dunstreda.eu 

Za procesnú stránku:
Ing. Zsuzsanna Andrássy, PhD. (odborne spôsobilá osoba reg. č.: D0592-484-2004)
E-mail: vo@3connect.sk 

Dátum:  05.08.2014 						

Ing. Zsuzsanna Andrássy PhD.,
osoba splnomocnená na výkon VO

                                                                                               

Dátum zverejnenia: 05.08.2014
Termín predkladania ponúk: 11.08.2014, 10:00 hod.

Prílohy:
1) Príloha č. 1 – Výkaz pekárenských výrobkov
2) Príloha č. 2 – Čestné vyhlásenie